Átta greindust með kórónuveirusmit í gær. Þar af voru fimm utan sóttkvíar. Engar vísbendingar eru um tengsl milli þeirra sem greindust.
Öll þessi smit eru af völdum nokkurra undirtegunda af breska afbrigðinu. Flestir sem að hafa greinst í sóttkví tengjast smitum sem komu upp í grunnskólum hérna á höfuðborgarsvæði. Stóran hluta þeirra sem hafa greinst utan sóttkvíar má rekja til ferðamanns eða ferðamanna sem greinst hafa í seinni skimun og virðist hafa farið óvarlega í sinni 5 daga sóttkví.
Sagði Þórólfur Guðnason á upplýsingafundi almannavarna í morgun. Ekki er búið að rekja smitin sem greindust í gær. Einn greindist í seinni skimun á landamærum og annar bíður mótefnamælingar. Þeim sem eru í sóttkví fækkar verulega, úr 972 niður í 405. 38 hafa nú greinst í fjórðu bylgju faraldursins.
Þórólfur segist binda vonir við að það takist að ná böndum á smit á næstu vikum. Núgildandi aðgerðir innanlands verða í gildi til að minnsta kosti 15. apríl. Páskarnir eru framundan og margir hafa þegar lagt leið sína eða hyggjast leggja leið sína að gosstöðvunum í Geldingadölum.
Það eru ekki neinar vísbendingar um að þessi smit hafi komið upp eða orðið þar, þetta eru svona stök tilfelli sem eru að koma hingað og þangað, ég held að við þurfum fleiri einstaklinga svo að það sé hægt að rekja það á sameiginlega staði, en við erum með augun opin fyrir því.
Við erum ekki að hvetja fólk til ferðalaga
Þeir sem finna fyrir einkennum geta farið í sýnatöku um páskana:
Átta greindust innanlands með kórónuveirusmit í gær. Þar af voru fimm utan sóttkvíar. Skólastarf með ákveðnum takmörkunum hefst á öllum skólastigum strax eftir páska.